Source: https://www.fmed.uniba.sk/studium/specializacne-studium/zaradenie/
Timestamp: 2019-08-19 17:11:39+00:00
Document Index: 8192067

Matched Legal Cases: ['§ 70', '§ 71', '§ 70', '§ 70', '§ 71', '§ 71']

Lekárska fakulta > Štúdium > Špecializačné štúdium > Zaradenie
Rozvrhy, špecializačná skúška
zaradenie do špecializačného štúdia od 1.2.2016
Nariadenie vlády SR č. 379/2015 - ktorým sa mení a dopĺňa nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení nariadenia vlády SR č. 320/2012 Z. z. nadobúda účinnosť 1. januára 2016.
V zmysle § 70 ods. 7 uvedeného nariadenia vzdelávacia ustanovizeň zaradí zdravotníckeho pracovníka do špecializačného štúdia k 1. februáru alebo k 1. októbru príslušného kalendárneho roka; uvedený dátum je začiatkom špecializačného štúdia.
Prijatie žiadosti do 30. septembra alebo do 31. januára.
V zmysle § 71a do špecializačného štúdia v zdravotníckom povolaní lekár v špecializačných odboroch uvedených v prílohe č. 4a časti A vzdelávacia ustanovizeň započíta časť ukončeného špecializačného štúdia v inom špecializačnom odbore, ak je uvedený v prílohe č. 4a časti B a absolvovaná časť špecializačného štúdia zodpovedá časti špecializačného štúdia v akreditovanom špecializačnom študijnom programe v špecializačnom odbore uvedenom v prílohe č. 4a časti 4 A; absolvované špecializačné štúdium možno započítať najviac v dĺžke jednej polovice špecializačného štúdia v akreditovanom špecializačnom študijnom programe v špecializačnom odbore uvedenom v prílohe č. 4a časti A.
Žiadosť o započítanie časti ukončeného špecializačného štúdia - tlačivo
Zdravotnícky pracovník k písomnej žiadosti o započítanie štúdia doloží:
overenú kópiu diplomu (predkladá sa k žiadosti o zaradenie do špecializačného štúdia)
dodatok k diplomu o špecializácii, ktorý obsahuje informácie o obsahu a rozsahu štúdia. V prípade, že dodatok vydaný nebol, požiadate Slovenskú zdravotnícku univerzitu v Bratislave o vystavenie uvedeného dokladu pri špecializáciách získaných do roku 2004! Po roku 2004 požiadate vzdelávaciu inštitúciu, kde bolo špecializačné štúdium ukončené absolvovaním špecializačnej skúšky.
pôvodný index odbornosti a záznamník zdravotných výkonov
zaradenie do špecializačného štúdia od 1.10.2013
Nariadenie vlády SR č. 111/2013 - ktorým sa mení a dopĺňa nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení nariadenia vlády SR č. 320/2012 Z. z. nadobúda účinnosť 1. júla 2013.
Zaradenie do špecializačného štúdia sa realizuje v zmysle § 70 ods. 1, 2 a 3 na základe žiadosti podanej zamestnávateľom alebo lekárom samosprávneho kraja. Podľa ods. 4 si žiadosť o zaradenie do špecializačného štúdia v špecializačných odboroch uvedených v prílohe č. 4 môže podať zdravotnícky pracovník aj sám.
V zmysle § 70 ods. 7 vzdelávacia ustanovizeň zaradí zdravotníckeho pracovníka do špecializačného štúdia k 1. októbru alebo k 1. februáru príslušného kalendárneho roku, uvedený dátum je začiatkom špecializačného štúdia.
V zmysle § 71 ods. 1 do špecializačného štúdia v špecializačnom odbore podľa prílohy č. 3 časti A písm d) vzdelávacia ustanovizeň započíta časť špecializačného štúdia, ktoré lekár absolvoval v inom špecializačnom odbore, ak časť absolvovaného špecializačného štúdia zodpovedá časti akreditovaného špecializačného študijného programu v špecializačnom odbore podľa prílohy č. 3 časti A písm. d), najviac však v dĺžke jednej tretiny akreditovaného špecializačného študijného programu v príslušnom špecializačnom odbore.
zaradenie do špecialiazčného štúdia do 30.6.2013
Lekárska fakulta UK V Bratislave uznáva odbornú prax realizovanú pred zaradením do špecializačného štúdia v zmysle § 71 nariadenia vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností
1. Do odbornej praxe na účely špecializačného štúdia vzdelávacia ustanovizeň započítava odbornú prax v dĺžke najviac dva roky, ak obsahom a rozsahom zodpovedá akreditovanému špecializačnému študijnému programu v príslušnom špecializačnom odbore.
2. Do odbornej praxe na účely špecializačného štúdia sa započítava aj odborná prax získaná v cudzine, ak spĺňa požiadavky podľa odseku 1. Súčasťou žiadosti o započítanie odbornej praxe získanej v cudzine je doklad potvrdzujúci jej získanie vystavený kompetentným orgánom príslušného štátu, v ktorom sa odborná prax získala; doklad sa predloží spolu s úradne osvedčeným prekladom do štátneho jazyka.
Žiadosť s prílohami v nej uvedenými zasielajte na adresu referátu.
žiadosť - prax v SR
- prax v zahraničí
O uznaní rozsahu odbornej praxe a výkonov rozhoduje odborný garant.
<output>UK
813 72 Bratislava </output>
tel.: +421 2 9011 9495
Odborné referentky: špecializačné štúdium a certifikačná príprava
Mgr. Eva Petrušová Chudá, PhD.
tel.: +421 2 9011 9403
e-mail: eva.petrusovafmed.uniba.sk
Mgr. Kristína Domonkošová Tibenská, PhD.
e-mail: kristina.tibenskafmed.uniba.sk
Mgr. Katarína Bucholcerová (rodičovská dovolenka)
e-mail: katarina.bucholcerova@fmed.uniba.sk
ÚRADNÉ HODINY (č. dverí 3)
Pondelok - Štvrtok (júl, august)
9.00 hod. - 11.00 hod.
Úradné hodiny prodekana prof. MUDr. Juraja Payera, PhD., MPH, FRCP - konzultácia na základe dohody
Aktualizované: 26.11.2018